_:nb455d71168c44709ac6cb80943b9c684xb0
<http://schema.org/articleBody>
"<div dir=\"ltr\" style=\"text-align:left;\"><div class=\"separator\" style=\"clear:both;text-align:center;\"><a href=\"http://4.bp.blogspot.com/-sM5M3JsUpvM/VdfWD3tpoSI/AAAAAAAAJdE/mHTNzsYUPo8/s1600/unnamed%2B%25286%2529.jpg\" style=\"clear:right;float:right;margin-bottom:1em;margin-left:1em;\"><img border=\"0\" height=\"400\" src=\"http://4.bp.blogspot.com/-sM5M3JsUpvM/VdfWD3tpoSI/AAAAAAAAJdE/mHTNzsYUPo8/s400/unnamed%2B%25286%2529.jpg\" width=\"400\" /></a></div><br /><br /><br /><br /><br /><br /><br /><br /><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"EN-US\">                                       </span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\" style=\"color:#222222;\"><span style=\"font-family:Arial, Helvetica, sans-serif;\"><br /></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\" style=\"color:#222222;\"><span style=\"font-family:Arial, Helvetica, sans-serif;\"><br /></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\" style=\"color:#222222;\"><span style=\"font-family:Arial, Helvetica, sans-serif;\"><br /></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\" style=\"color:#222222;\"><span style=\"font-family:Arial, Helvetica, sans-serif;\"><br /></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\" style=\"color:#222222;\"><span style=\"font-family:Arial, Helvetica, sans-serif;\">सारंग का यह आलेख महानगरों के जीवन की आपाधापी में लगभग अदृश्य हो गए चेहेरों की पहचान का एक उपक्रम है, ये चेहरे अपनी उभरी हुई श्रम रेखाओं से अपनी कथा कहते हैं. रिक्शाचालक रामभरोस यहाँ एकवचन नहीं है वह इस दौर में पीछे रह गए, पीछे धकेल दिए गए   तमाम आमजन का रूपक है. </span></span><br /><span lang=\"HI\" style=\"color:#222222;\"><span style=\"font-family:Arial, Helvetica, sans-serif;\">इस युवा लेखक ने क्या खूब लिखा है ?   </span><b style=\"font-family:Mangal, serif;\"> </b></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><b><span lang=\"HI\" style=\"background-color:#999999;color:#222222;\"><span style=\"font-size:large;\">तुम्‍हें किसका भरोसा है राम..!</span></span></b><b><span lang=\"EN-US\" style=\"color:#222222;\"><span style=\"background-color:#999999;\"><span style=\"font-size:large;\">  </span>                                        </span></span></b></span></div><br /><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\" style=\"color:#222222;\"><span style=\"font-family:Arial, Helvetica, sans-serif;\">सारंग उपाध्‍याय</span></span></b><b><span lang=\"EN-US\"></span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\" style=\"color:#222222;\"><span style=\"font-family:Arial, Helvetica, sans-serif;\"><br /></span></span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\"><br /></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\"><br /></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\"><br /></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">दिन रात लोग मारे जाते हैं</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">दिन रात बचता हूँ</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">बचते-बचते थक गया हूँ</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">न मार सकता हूँ</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">न किसी लिए भी मर सकता हूँ</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">विकल्‍प नहीं हूँ</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">दौर का कचरा हूँ</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">हत्‍या का विचार</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">होती हुई हत्‍या देखने की लालसा में छिपा है</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">मरने का डर सुरक्षित है</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">चाल-ढाल में उतर गया है</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">यह मेरी अहिंसा है बापू!</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">आप कहेंगे</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">इससे अच्‍छा है कि मार दो</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">या मारे जाओ.</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">किसे मार दूँ</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">मारा किस से जाऊँ</span><span lang=\"EN-US\" style=\"color:#222222;\"></span></span></div><div class=\"MsoNormal\" style=\"margin:0 0 .0001pt 1cm;text-align:justify;\"><span style=\"font-family:Arial, Helvetica, sans-serif;\"><span lang=\"HI\" style=\"color:#222222;\">आह! जीवन बचे रहने की कला है</span><span lang=\"HI\" style=\"color:#222222;\"> </span><span lang=\"EN-US\" style=\"color:#222222;\">.<b>(</b></span><b><i><span lang=\"HI\" style=\"color:#222222;\">नवीन सागर</span></i></b><b><i><span lang=\"EN-US\" style=\"color:#222222;\">)</span></i></b><b><i><span lang=\"EN-US\" style=\"color:#222222;\"> </span></i></b></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">नवीन सागर के कविता संग्रह </span><b><i><span lang=\"EN-US\">\\'</span></i></b><b><i><span lang=\"HI\">नींद से लंबी रात</span></i></b><b><i><span lang=\"HI\"> </span></i></b><b><i><span lang=\"EN-US\">\\'</span></i></b><span lang=\"EN-US\"> </span><span lang=\"HI\">की यह कविता </span><span lang=\"EN-US\">\\'</span><span lang=\"HI\">बचते-बचते थक गया</span><span lang=\"EN-US\">\\' </span><span lang=\"HI\">सालों पहले पढ़ी थी. यह कविता</span><span lang=\"EN-US\">  </span><span lang=\"HI\">अक्‍सर याद आती है</span><span lang=\"EN-US\">, </span><span lang=\"HI\">और उस </span><span lang=\"EN-US\">\\'</span><span lang=\"HI\">अक्‍सर</span><span lang=\"EN-US\">\\' </span><span lang=\"HI\">में हमेशा इसकी अंतिम लाइन </span><b><i><span lang=\"EN-US\">\\'</span></i></b><b><i><span lang=\"HI\">आह! जीवन बचे रहने की कला है</span></i></b><b><i><span lang=\"EN-US\">\\', </span></i></b><span lang=\"HI\">जरूर</span><span lang=\"EN-US\"> </span><span lang=\"HI\">दोहराता हूं. दरअसल</span><span lang=\"EN-US\">, </span><span lang=\"HI\">इन शब्‍दों को दोहराना किसी मुसीबत के गुजर जाने के बाद भगवान का नाम लेने की तरह ही</span><span lang=\"EN-US\"> </span><span lang=\"HI\">लगता है क्‍योंकि मुसीबत और जिंदगी अक्‍सर साथ-साथ ही चलती रही हैं. </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">वैसे जिंदगी में जो कुछ भी </span><span lang=\"EN-US\">\\'</span><span lang=\"HI\">अक्‍सर</span><span lang=\"EN-US\">\\' </span><span lang=\"HI\">होता है</span><span lang=\"EN-US\">, </span><span lang=\"HI\">वह एक</span><span lang=\"EN-US\"> </span><span lang=\"EN-US\"> </span><span lang=\"HI\">तरह से कई चीजों और कई घटनाओं के साथ घटने वाला हिस्‍सा ही होता है. कई लोगों के </span><span lang=\"EN-US\">\\'</span><span lang=\"HI\">अक्‍सर</span><span lang=\"EN-US\">\\' </span><span lang=\"HI\">अच्‍छे होते हैं</span><span lang=\"EN-US\">, </span><span lang=\"HI\">और</span><span lang=\"EN-US\"> </span><span lang=\"HI\">कुछ लोगों के साथ अच्‍छे </span><span lang=\"EN-US\">\\'</span><span lang=\"HI\">अक्‍सर</span><span lang=\"EN-US\">\\' </span><span lang=\"HI\">कभी-कभार होते हैं. अब ऐसे में यदि आप अपने </span><span lang=\"EN-US\">\\'</span><span lang=\"HI\">अक्‍सर</span><span lang=\"EN-US\">\\' </span><span lang=\"HI\">में जीवन को बचे रहने की</span><span lang=\"EN-US\"> </span><span lang=\"HI\">कला मानते हैं</span><span lang=\"EN-US\">, </span><span lang=\"HI\">तो इस बात पर यकीं करना होता है कि आप जीवन बचे रहने के लिए जी रहे हैं या अपने अस्तित्‍व को</span><span lang=\"EN-US\"> </span><span lang=\"HI\">बचाने के लिए.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">खैर</span><span lang=\"EN-US\">, </span><span lang=\"HI\">मेरे </span><span lang=\"EN-US\">\\'</span><span lang=\"HI\">अक्‍सर</span><span lang=\"EN-US\">\\' </span><span lang=\"HI\">में विस्‍थापन है</span><span lang=\"EN-US\">, </span><span lang=\"HI\">निर्वासन है</span><span lang=\"EN-US\">, </span><span lang=\"HI\">भटकाव है</span><span lang=\"EN-US\">, </span><span lang=\"HI\">बेरोजगारी है</span><span lang=\"EN-US\">, </span><span lang=\"HI\">मुसीबत है और इन सबके बीच आवारगी है</span><span lang=\"EN-US\">, </span><span lang=\"HI\">लिहाजा ऐसे </span><span lang=\"EN-US\">\\'</span><span lang=\"HI\">अक्‍सर</span><span lang=\"EN-US\">\\' </span><span lang=\"HI\">में घटित समाज</span><span lang=\"EN-US\">, </span><span lang=\"HI\">समय</span><span lang=\"EN-US\">, </span><span lang=\"HI\">घर</span><span lang=\"EN-US\">, </span><span lang=\"HI\">परिवार</span><span lang=\"EN-US\">, </span><span lang=\"HI\">रिश्‍ते</span><span lang=\"EN-US\">, </span><span lang=\"HI\">पूरा परिवेश और उसके लोग</span><span lang=\"EN-US\">, </span><span lang=\"HI\">जीवन को बचाने वाले</span><span lang=\"EN-US\"> </span><span lang=\"HI\">कलाकार के तौर पर ही नजर आते हैं और कई बार मैं मन ही मन यह भी बुदबुदा लेता हूं कि <b><i>दिन रात बचता हूं/</i></b></span><b><i><span lang=\"EN-US\"> </span></i></b><b><i><span lang=\"EN-US\"> </span></i></b><b><i><span lang=\"HI\">बचते-बचते थक गया हूं.</span></i></b><b><i><span lang=\"EN-US\"> </span></i></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">देखा जाए तो जीवन को बचाने की कला में थकना जायज ही है. खासकर इस समय में और इस समाज में. लेकिन मेरे अपने</span><span lang=\"EN-US\"> </span><span lang=\"EN-US\"> </span><span lang=\"EN-US\">\\'</span><span lang=\"HI\">अक्‍सर</span><span lang=\"EN-US\">\\' </span><span lang=\"HI\">में और जीवन में</span><span lang=\"EN-US\">, </span><span lang=\"HI\">बचने और जीवन को बचाने दोनों की कला कभी आसान नजर नहीं आई. मेरे पास ही क्‍यों</span><span lang=\"EN-US\">, </span><span lang=\"HI\">बहुतों के पास भी. अब जीवन को बचाने की कला में माहिर होना आसान तो होता नहीं. कुछ ही हैं जो इस कला को</span><span lang=\"EN-US\"> </span><span lang=\"EN-US\"> </span><span lang=\"HI\">जानते हैं. हर कोई नहीं जानता. बेफिक्री में कई दफे देखा कि जीवन को बचाने में कई दिन-रात खुट रहे हैं</span><span lang=\"EN-US\">, </span><span lang=\"HI\">तो आवारगी</span><span lang=\"EN-US\"> </span><span lang=\"EN-US\"> </span><span lang=\"HI\">में देखा की कइयों को जीवन खुद ही खुटा रहा है. मुफलिसी में समझ आया कि कई यहां ऐसे हैं</span><span lang=\"EN-US\">, </span><span lang=\"HI\">जो जिंदगी को बचाने में</span><span lang=\"EN-US\"> </span><span lang=\"EN-US\"> </span><span lang=\"HI\">बेहद सक्षम हैं और वे बेहरीन और महान कलाकार हैं. वे जीवन जीने और उसे बचाने दोनों की कला जानते हैं. उनके</span><span lang=\"EN-US\"> </span><span lang=\"EN-US\"> </span><span lang=\"HI\">हथियार कभी जंग नहीं खाते.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">जब-जब किराये का कमरा खाली किया तब-तब महसूस हुआ कि कुछ लोग ऐसे हैं</span><span lang=\"EN-US\">, </span><span lang=\"HI\">जिनके पास जीवन केवल बचा भर है</span><span lang=\"EN-US\">, </span><span lang=\"HI\">और वे केवल मौजूद भर हैं</span><span lang=\"EN-US\">, </span><span lang=\"HI\">बाकी उनके जीवन के होने का अहसास उन्‍हें नहीं</span><span lang=\"EN-US\">, </span><span lang=\"HI\">दूसरों को होता है. शहर बदले</span><span lang=\"EN-US\">, </span><span lang=\"HI\">तो लगा कि</span><span lang=\"EN-US\"> </span><span lang=\"HI\">ऐसे लोग इस संसार में केवल दृश्‍य भर हैं और कभी दर्शक भी नहीं बन पाए. भीड़ से भी दूर</span><span lang=\"EN-US\">, </span><span lang=\"HI\">हाशिये के उस पार. इस</span><span lang=\"EN-US\"> </span><span lang=\"HI\">तरह उनका कोई अस्तित्‍व नहीं है</span><span lang=\"EN-US\">, </span><span lang=\"HI\">उनके कोई सरोकार नहीं हैं और उनके होने से फर्क उन्‍हें ही नहीं है</span><span lang=\"EN-US\">, </span><span lang=\"HI\">तो परिवार</span><span lang=\"EN-US\">, </span><span lang=\"HI\">आस</span><span lang=\"EN-US\"> </span><span lang=\"HI\">पड़ोस और प्रियजनों</span><span lang=\"EN-US\">, </span><span lang=\"HI\">व परिजनों को क्‍या होगा</span><span lang=\"EN-US\">? </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">इधर</span><span lang=\"EN-US\">, </span><span lang=\"HI\">जब नये शहर में</span><span lang=\"EN-US\">, </span><span lang=\"HI\">नई जगह पर रोजगार ढूंढा</span><span lang=\"EN-US\">, </span><span lang=\"HI\">तो लगा कि जीवन से प्‍यारा और बड़ा </span><span lang=\"EN-US\">‘</span><span lang=\"HI\">अस्तित्‍व</span><span lang=\"EN-US\">’</span><span lang=\"HI\"> होता है. सामाजिक</span><span lang=\"EN-US\"> </span><span lang=\"HI\">जीवन की ऊपज अस्तित्‍व. ऊपज तो प्‍यारी होती ही है. जीवन को खुटा कर</span><span lang=\"EN-US\">, </span><span lang=\"HI\">गला कर और इस बाजार में खर्च कर ही तो</span><span lang=\"EN-US\"> </span><span lang=\"HI\">जीवन की ब्रैंडिंग होती है और बनता है अस्तित्‍व. बनती है पहचान. लोग इस कला में भी माहिर हैं.</span><span lang=\"EN-US\"> </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">जब नये शहर में</span><span lang=\"EN-US\">, </span><span lang=\"HI\">नई नौकरी लगी तो पता लगा कि वाकई में अस्तित्‍व है भी बड़ी प्‍यारी चीज</span><span lang=\"EN-US\">, </span><span lang=\"HI\">जिसे सब बचाना चाहते हैं, क्‍योंकि वह तो जीवन से भी प्‍यारा और कीमती है. नई नौकरी के छह माह में पता लगा कि इन दिनों हमारे</span><span lang=\"EN-US\"> </span><span lang=\"HI\">आसपास कितने सारे अस्तित्‍व हैं</span><span lang=\"EN-US\">, </span><span lang=\"HI\">सामाजिक अस्तित्‍व</span><span lang=\"EN-US\">, </span><span lang=\"HI\">राजनीतिक अस्तित्‍व</span><span lang=\"EN-US\">, </span><span lang=\"HI\">कलाकारों का अस्तित्‍व</span><span lang=\"EN-US\">, </span><span lang=\"HI\">मजदूरों का</span><span lang=\"EN-US\"> </span><span lang=\"HI\">अस्तित्‍व</span><span lang=\"EN-US\">, </span><span lang=\"HI\">इसका अस्तित्‍व</span><span lang=\"EN-US\">, </span><span lang=\"HI\">उसका अस्तित्‍व</span><span lang=\"EN-US\">, </span><span lang=\"HI\">फलाना अस्तित्‍व और ढिमका अस्तित्‍व. गजब की चीज है अस्तित्‍व</span><span lang=\"EN-US\">, </span><span lang=\"HI\">उसे</span><span lang=\"EN-US\"> </span><span lang=\"HI\">बचाने के लिए हमारा भौतिक अस्तित्‍व </span><span lang=\"EN-US\">\\'</span><span lang=\"HI\">जीवन</span><span lang=\"EN-US\">\\' </span><span lang=\"HI\">भी सुली पर चढ़ जाता है. धर्म के नाम पर</span><span lang=\"EN-US\">, </span><span lang=\"HI\">संप्रदाय के नाम पर</span><span lang=\"EN-US\">, </span><span lang=\"HI\">संस्‍कृति</span><span lang=\"EN-US\">, </span><span lang=\"HI\">परंपरा</span><span lang=\"EN-US\">, </span><span lang=\"HI\">रिवाजों के नाम पर</span><span lang=\"EN-US\">, </span><span lang=\"HI\">आरक्षण के नाम पर कई लोग और कई समाज अपने अस्तित्‍व के लिए दिन-रात एक किए</span><span lang=\"EN-US\"> </span><span lang=\"HI\">जा रहे हैं. कई जीवन दांव पर लगा रहे हैं.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">अब जब कई शहर छूट गए और कई नौकरियां भी</span><span lang=\"EN-US\">, </span><span lang=\"HI\">तो सोचता हूं </span><span lang=\"EN-US\">‘</span><span lang=\"HI\">जीवन</span><span lang=\"EN-US\">’</span><span lang=\"HI\"> बड़ा है कि </span><span lang=\"EN-US\">‘</span><span lang=\"HI\">अस्तित्‍व</span><span lang=\"EN-US\">’</span><span lang=\"HI\">. जीवन के कारण अस्त‍ित्‍व है</span><span lang=\"EN-US\"> </span><span lang=\"HI\">कि अस्तित्‍व है इसलिए जीवन</span><span lang=\"EN-US\">? </span><span lang=\"HI\">देखा तो अब तक यही है कि शान के खिलाफ</span><span lang=\"EN-US\">, </span><span lang=\"HI\">वजूद के विरोध में और अपने कुछ खास</span><span lang=\"EN-US\"> </span><span lang=\"HI\">होने के गुमान में खून की नदियां बह गई हैं और उसमे कई जिंदगियां बह गई हैं</span><span lang=\"EN-US\">? </span><span lang=\"HI\">कोई ऐसा नहीं मिला</span><span lang=\"EN-US\">, </span><span lang=\"HI\">जिन्‍होंने कहा कि</span><span lang=\"EN-US\"> </span><span lang=\"HI\">मैं जीवित हूं</span><span lang=\"EN-US\">, </span><span lang=\"HI\">और जीवन से भरपूर हूं और बस यही मेरे पास है. मैं ना कलाकार हूं</span><span lang=\"EN-US\">, </span><span lang=\"HI\">न अधिकारी हूं</span><span lang=\"EN-US\">, </span><span lang=\"HI\">न राजनेता हूं न मंत्री</span><span lang=\"EN-US\"> </span><span lang=\"HI\">हूं और न ही उद्योगपति</span><span lang=\"EN-US\">, </span><span lang=\"HI\">व्‍यापारी और न कोई लेखक</span><span lang=\"EN-US\">, </span><span lang=\"HI\">ना कलाकार</span><span lang=\"EN-US\">, </span><span lang=\"HI\">ना बुद्धिजीवी न पत्रकार न ब्‍ला... ब्‍ला.. और न एक्‍स</span><span lang=\"EN-US\"> </span><span lang=\"HI\">वाई जेड मेरा अस्तित्‍व है.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">ऊफ.! जीवन सभ्‍यता के लिए है या सभ्‍यता के लिए जीवन</span></b><b><span lang=\"EN-US\">? </span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">वह मिली जब और वह हंसी</span><span lang=\"EN-US\">, </span><span lang=\"HI\">तब तो पता लगा कि कितनी खूबसूरत चीज है जीवन. हल्‍की-फुल्‍की जिंदगी. रुई के फाहे से</span><span lang=\"EN-US\"> </span><span lang=\"HI\">मन में उछलती-कूदती</span><span lang=\"EN-US\">, </span><span lang=\"HI\">गाती-गुनगुनाती. सागर किनारे अल्‍हड़ सी घूमती. उसके हाथों में हाथ डाले</span><span lang=\"EN-US\">, </span><span lang=\"HI\">दिन गुजारती और रातों</span><span lang=\"EN-US\"> </span><span lang=\"HI\">में बतियाती. उसने बताया कि जीवन किसी बंधन में नहीं हो तो ही ठीक है. खुद उसका भी नहीं. फिर जीवन तो जीवन</span><span lang=\"EN-US\"> </span><span lang=\"HI\">है</span><span lang=\"EN-US\">, </span><span lang=\"HI\">उसमें बंधन न उसका होगा</span><span lang=\"EN-US\">, </span><span lang=\"HI\">न मेरा. उठापटक के बीच ये समझ आया की जीवन किसी तरह के सामाजिक</span><span lang=\"EN-US\">, </span><span lang=\"HI\">राजनीतिक</span><span lang=\"EN-US\"> </span><span lang=\"HI\">और ब्‍ला...ब्‍ला.. अस्तित्‍व में डूबा नहीं होना चाहिए. जीवन जीने की चीज है और अस्तित्‍व बचाने की. अस्तित्‍व बोझ है</span><span lang=\"EN-US\"> </span><span lang=\"HI\">और जीवन नदी</span><span lang=\"EN-US\">, </span><span lang=\"HI\">इंद्रधनुष</span><span lang=\"EN-US\">, </span><span lang=\"HI\">बादल</span><span lang=\"EN-US\">, </span><span lang=\"HI\">आवारगी</span><span lang=\"EN-US\">, </span><span lang=\"HI\">किताब</span><span lang=\"EN-US\">, </span><span lang=\"HI\">खत</span><span lang=\"EN-US\">, </span><span lang=\"HI\">बांसुरी और पेटिंग और एक प्‍यारा सा चुंबन. ठंडी हवा के साथ</span><span lang=\"EN-US\"> </span><span lang=\"EN-US\"> </span><span lang=\"HI\">माथे पर दिया हुआ.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"separator\" style=\"clear:both;text-align:center;\"><a href=\"http://4.bp.blogspot.com/-HSIULCzzlWY/VdfXY1BuEqI/AAAAAAAAJdU/YE_ghmfta6s/s1600/unnamed%2B%25285%2529.jpg\" style=\"clear:right;float:right;margin-bottom:1em;margin-left:1em;\"><img border=\"0\" height=\"255\" src=\"http://4.bp.blogspot.com/-HSIULCzzlWY/VdfXY1BuEqI/AAAAAAAAJdU/YE_ghmfta6s/s400/unnamed%2B%25285%2529.jpg\" width=\"400\" /></a></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">वह चली गई और मैं लौट आया..!</span></b><b><span lang=\"EN-US\"> </span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">उसके जाने के बाद पता लगा कि जीवन हो और बिना किसी अस्तित्‍व का हो</span><span lang=\"EN-US\">, </span><span lang=\"HI\">ऐसा होता कहां है</span><span lang=\"EN-US\">? </span><span lang=\"HI\">मेरे लौटने के बाद और</span><span lang=\"EN-US\"> </span><span lang=\"EN-US\"> </span><span lang=\"HI\">उसके जाने के बाद. वह मेरे भीतर है और मैं उसके. हमारे पास जीवन भी है और अस्तित्‍व भी और एक दुनिया भी, जिसमें आग है</span><span lang=\"EN-US\">, </span><span lang=\"HI\">पानी है</span><span lang=\"EN-US\">, </span><span lang=\"HI\">हवा है</span><span lang=\"EN-US\">, </span><span lang=\"HI\">आसमान है</span><span lang=\"EN-US\">, </span><span lang=\"HI\">धरती है</span><span lang=\"EN-US\">, </span><span lang=\"HI\">भूख है</span><span lang=\"EN-US\">, </span><span lang=\"HI\">प्‍यास है</span><span lang=\"EN-US\">, </span><span lang=\"HI\">नींद है और बचे रहने के जंग खाए चंद हथियार.</span><span lang=\"EN-US\"> </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">वह चली गई. शहर छूट गया. नौकरी चली गई. घर आसमान निगल गया और मुझे जमीन. जीवन इस व्‍यवस्‍था में उग</span><span lang=\"EN-US\"> </span><span lang=\"HI\">आए</span><span lang=\"EN-US\">, </span><span lang=\"HI\">या उगाए गए कांटों से लहुलुहान होने लगा. वो मेरे </span><span lang=\"EN-US\">‘</span><span lang=\"HI\">अक्‍सर</span><span lang=\"EN-US\">’</span><span lang=\"HI\"> में शामिल हो गया. उस दिन जब कर्जा लिया</span><span lang=\"EN-US\">, </span><span lang=\"HI\">तो जीवन</span><span lang=\"EN-US\"> </span><span lang=\"HI\">ने समझाया कि तुम्‍हें मुझे जीना नहीं है</span><span lang=\"EN-US\">, </span><span lang=\"HI\">बचाना है, इसलिए मेरे अक्‍सर में जीवन को बचाने वाले रहते हैं</span><span lang=\"EN-US\">, </span><span lang=\"HI\">वो अस्तित्‍व नहीं बचाते</span><span lang=\"EN-US\">, </span><span lang=\"HI\">क्‍योंकि अस्तित्‍व होता कहां है</span><span lang=\"EN-US\">? </span><span lang=\"HI\">मेरे और मेरे अक्‍सर में जीवन ही बचता है जबकि कहीं ओर दूसरे छोर पर</span><span lang=\"EN-US\"> </span><span lang=\"HI\">दरअसल, जीवन नहीं</span><span lang=\"EN-US\">, </span><span lang=\"HI\">अस्तित्‍व बचाया जाता है. वहां अस्तित्‍व ही जीवन होता है. बाकी सभी जीवन को अस्तित्‍व मानते हैं.</span><span lang=\"EN-US\"> </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">मेरी और मेरे अक्‍सर की दुनिया छोटी है</span><span lang=\"EN-US\">, </span><span lang=\"HI\">जिसमें वे चंद दिन थे</span><span lang=\"EN-US\">, </span><span lang=\"HI\">जब दुनिया खिलाफ हो गई थी. वह चमचमाते लाइटों से</span><span lang=\"EN-US\"> </span><span lang=\"HI\">सजे सड़कों पर भूखा छोड़ गई. उसमें बिना तारों का आसमान था और केवल धड़ देखने वाली भीड़ थी. वहां केवल बचना</span><span lang=\"EN-US\"> </span><span lang=\"HI\">था और इस तरह बचे रहने के चक्‍कर में</span><span lang=\"EN-US\">, </span><span lang=\"HI\">या बचाए रखने की जद्दोजहद में मैं और मेरी अक्‍सर की दुनिया जीवन जीना ही</span><span lang=\"EN-US\"> </span><span lang=\"HI\">भूल गए. उस दुनिया में जिंदगी गाती नहीं</span><span lang=\"EN-US\">, </span><span lang=\"HI\">डरती है</span><span lang=\"EN-US\">, </span><span lang=\"HI\">गमकती और उछलती नहीं</span><span lang=\"EN-US\">, </span><span lang=\"HI\">भय से सिकुड़े</span><span lang=\"EN-US\">, </span><span lang=\"HI\">दबे</span><span lang=\"EN-US\">, </span><span lang=\"HI\">सहमे और घबराए</span><span lang=\"EN-US\"> </span><span lang=\"HI\">मन में बस बची रहती है और खैर मनाती रहती है कि वह बची हुई है.</span><span lang=\"EN-US\"> </span><span lang=\"EN-US\"> </span><span lang=\"HI\">फिर उस दिन पता चला कि जीवन तो जीवन है</span><span lang=\"EN-US\">, </span><span lang=\"HI\">तुम्‍हारी थ्‍योरी बासी है. बदलो इसे. चार्जर नोकिया का रखते हो और</span><span lang=\"EN-US\"> </span><span lang=\"HI\">दुनिया सैंमसंग की है. मेरे अक्‍सर में एक खिड़की खुली उस दिन और अंधेरे में एक रौशनी आई</span><span lang=\"EN-US\">, </span><span lang=\"HI\">जिसमें पता चला कि</span><span lang=\"EN-US\"> </span><span lang=\"HI\">सब </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">का चक्‍कर है. नोन तेल लकड़ी की चिंता में जिंदगी एक अस्तित्‍व है और उसके साथ चिपकी है उसे बचाने</span><span lang=\"EN-US\"> </span><span lang=\"HI\">की चिंता. महानगर</span><span lang=\"EN-US\">, </span><span lang=\"HI\">शहर सुबह से अस्तित्‍व बचाने निकलते हैं और शाम को घर लौटते- लौटते खुश होते हैं कि आज का</span><span lang=\"EN-US\"> </span><span lang=\"HI\">जीवन बचा गया.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">मैं और मेरा अक्‍सर. मेरे अक्‍सर में मैं</span><span lang=\"EN-US\">, </span><span lang=\"HI\">मेरी दुनिया और उसके लोग</span><span lang=\"EN-US\">, </span><span lang=\"HI\">हम मरे नहीं जबकि हम सब मृत्‍यु से बचते हुए उसी</span><span lang=\"EN-US\"> </span><span lang=\"HI\">की ओर जा रहे हैं</span><span lang=\"EN-US\">, </span><span lang=\"HI\">लेकिन...</span><span lang=\"EN-US\">? </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">लेकिन गजब का आदमी है रामभरोस...!</span></b><b><span lang=\"EN-US\"> </span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">मेरे </span><span lang=\"EN-US\">‘</span><span lang=\"HI\">अक्‍सर</span><span lang=\"EN-US\">’</span><span lang=\"HI\"> में शामिल हुआ एक नया सदस्‍य. </span><span lang=\"EN-US\">‘</span><span lang=\"HI\">जीवन</span><span lang=\"EN-US\">’</span><span lang=\"HI\"> और </span><span lang=\"EN-US\">‘</span><span lang=\"HI\">अस्तित्‍व</span><span lang=\"EN-US\">‘</span><span lang=\"HI\"> सब बराबर हैं उसके लिए. जो मिली गुजार दी</span><span lang=\"EN-US\">, </span><span lang=\"HI\">जो</span><span lang=\"EN-US\"> </span><span lang=\"HI\">बची है काट रहे हैं</span><span lang=\"EN-US\">, </span><span lang=\"EN-US\"> </span><span lang=\"HI\">हां इच्‍छा यह है कि चोला बदलना चाहते हैं. चलिए अस्तित्‍व और जीवन की बात चली है, तो रामभरोस की कहानी सुनते हैं. </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">कहानी रामभरोस की बनाम जीवन और अस्तित्‍व </span></b><b><span lang=\"EN-US\"></span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">वह सेक्‍टर </span><span lang=\"EN-US\">16</span><span lang=\"HI\"> से फिल्‍म सिटी की ओर</span><span lang=\"EN-US\"> </span><span lang=\"HI\">जाने वाली सड़क पर करीने से लगे रिक्‍शों की लाइन में सबसे पीछे कोने में चुपचाप अकेला खड़ा था. उसका चेहरा सपाट</span><span lang=\"EN-US\"> </span><span lang=\"EN-US\"> </span><span lang=\"HI\">था और आंखे शून्‍य के पार कहीं थी. अस्तित्‍व से भी पार. शरीर और जिंदगी दोनों किसी बेहतरीन हमदर्द की तरह थे.</span><span lang=\"EN-US\"> </span><span lang=\"HI\">किसी ने किसी को मात नहीं दी थी. न तो शरीर जिंदगी से शिकस्‍त खाया हुआ था और न ही जिंदगी में शरीर से ऊब</span><span lang=\"EN-US\"> </span><span lang=\"HI\">दिखाई देती थी. वह अपने तीन पहिये वाले रिक्‍शे से टिककर खड़ा था</span><span lang=\"EN-US\">, </span><span lang=\"HI\">जो उसका अस्तित्‍व था.</span><span lang=\"EN-US\"> </span><span lang=\"EN-US\"> </span><span lang=\"HI\">मैं उसके पास गया और पूछा फिल्‍म सिटी चलोगे. वह बिना कुछ बोले रिक्‍शे पर चढ़ गया और मैं रिक्‍शे पर बैठ गया.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">मन की बात कहूं! मैं किसी भी तरह के वाहन से चलना पसंद नहीं करता. न कभी बाइक का शौक रहा और कार तो अब</span><span lang=\"EN-US\"> </span><span lang=\"HI\">तक सपना है. <b>खंडवा</b></span><b><span lang=\"EN-US\">, </span></b><b><span lang=\"HI\">इंदौर</span></b><b><span lang=\"EN-US\">, </span></b><b><span lang=\"HI\">मुंबई</span></b><b><span lang=\"EN-US\">, </span></b><b><span lang=\"HI\">नागपुर</span></b><b><span lang=\"EN-US\">, </span></b><b><span lang=\"HI\">औरंगाबाद</span></b><b><span lang=\"EN-US\">, </span></b><b><span lang=\"HI\">भोपाल</span></b><span lang=\"HI\"> और इस समय <b>दिल्‍ली</b></span><span lang=\"EN-US\">, </span><span lang=\"HI\">कई शहरों की खाक छानते हुए वहां</span><span lang=\"EN-US\"> </span><span lang=\"EN-US\"> </span><span lang=\"HI\">की सड़कों पर पैदल ही तपती दोपहरों में</span><span lang=\"EN-US\">, </span><span lang=\"HI\">और गहराती देर रातों को आवारगी काटी. इंदौर और मुंबई में तो सबसे ज्‍यादा.</span><span lang=\"EN-US\"> </span><span lang=\"HI\">वाहन नसीब नहीं था और रिक्‍शे का इस्‍तेमाल मैंने ना चाहते हुए बेहद संकट के समय किया. यानी की जब तक कि कोई</span><span lang=\"EN-US\"> </span><span lang=\"HI\">जल्‍दबाजी न हो</span><span lang=\"EN-US\">, </span><span lang=\"HI\">किसी से मिलना न हो या फिर कोई दूसरी मजबूरी न आन पड़े तब तक अपनी </span><span lang=\"EN-US\">11</span><span lang=\"HI\"> नंबर की बस ही</span><span lang=\"EN-US\"> </span><span lang=\"HI\">जिंदाबाद रहती. </span><span lang=\"EN-US\">8 </span><span lang=\"HI\">से </span><span lang=\"EN-US\">10 </span><span lang=\"HI\">किलोमीटर पैदल आसानी से चल लेता हूं. सच कहूं तो पैसे बचाता हूं और खाए हुए समोसे की</span><span lang=\"EN-US\"> </span><span lang=\"HI\">चर्बी घटा देता हूं. किलोमीटर में लंबा चलना मुंबई ने सबसे ज्‍यादा सिखाया</span><span lang=\"EN-US\">, </span><span lang=\"HI\">सो दिल्‍ली क्‍या</span><span lang=\"EN-US\">? </span><span lang=\"HI\">अब तो किसी भी शहर में</span><span lang=\"EN-US\"> </span><span lang=\"HI\">किसी तरह की दूरी कुछ लगती ही नहीं.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">खैर</span><span lang=\"EN-US\">, </span><span lang=\"HI\">तो इतनी बात इसलिए कि अमूमन इस तरह के हाथ रिक्‍शा में बैठते हुए बड़ी शर्मिंदगी महसूस होती है. सबसे पहली</span><span lang=\"EN-US\"> </span><span lang=\"HI\">बार नागपुर में बैठा तो अंदर तक हिल गया था क्‍योंकि वह दुबला था और बेहद कमजोर हुआ जा रहा था. लेकिन स्‍टेशन</span><span lang=\"EN-US\"> </span><span lang=\"HI\">के पास पीछे ही पड़ गया</span><span lang=\"EN-US\">, </span><span lang=\"HI\">सो चढ़ा भी</span><span lang=\"EN-US\">, </span><span lang=\"HI\">लेकिन उसके बाद जब तक नागपुर रहा किसी हाथ रिक्‍शे में बैठा नहीं. इधर</span><span lang=\"EN-US\">, </span><span lang=\"HI\">दिल्‍ली </span><span lang=\"EN-US\">2005</span><span lang=\"HI\"> से ही आना</span><span lang=\"EN-US\">-</span><span lang=\"HI\">जाना होता रहा</span><span lang=\"EN-US\">, </span><span lang=\"HI\">लेकिन साल </span><span lang=\"EN-US\">2009</span><span lang=\"HI\"> में जब इस तरह के रिक्‍शे में पहली बैठा तो फिर बड़ा</span><span lang=\"EN-US\"> </span><span lang=\"HI\">अजीब सा फील हुआ. नागपुर याद आ गया. चार-पांच साल मुंबई में गुजार चुके आदमी को</span><span lang=\"EN-US\">, </span><span lang=\"HI\">जहां आदमी</span><span lang=\"EN-US\">, </span><span lang=\"HI\">उसका टाइम</span><span lang=\"EN-US\"> </span><span lang=\"HI\">और उसके श्रम दोनों ही सिर आंखों पर रखे जाते हैं. ऐसे में वहां का आदमी देश की राजधानी दिल्‍ली आकर एक रिक्‍शे में</span><span lang=\"EN-US\"> </span><span lang=\"EN-US\"> </span><span lang=\"HI\">महज </span><span lang=\"EN-US\">20</span><span lang=\"HI\"> से </span><span lang=\"EN-US\">30</span><span lang=\"HI\"> रुपये में बैठ जाए तो कैसा लगेगा</span><span lang=\"EN-US\">? </span><span lang=\"EN-US\"> </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">खैर</span><span lang=\"EN-US\">, </span><span lang=\"HI\">पहली बार जब बैठा तो लगा मानों किसी पर अत्‍याचार कर</span><span lang=\"EN-US\"> </span><span lang=\"EN-US\"> </span><span lang=\"HI\">रहा हूं. मेरे शहर हरदा में सालों पहले तांगे चला करते थे</span><span lang=\"EN-US\">, </span><span lang=\"HI\">सो तांगे में आगे बैठकर घोड़े की आंखों पर लगे काले पट्टों को</span><span lang=\"EN-US\"> </span><span lang=\"EN-US\"> </span><span lang=\"HI\">देखता और की गर्दन हिलते हुए</span><span lang=\"HI\"> </span><span lang=\"HI\">देखकर उसके पैरों की आवाजें सुनता था</span><span lang=\"EN-US\">, </span><span lang=\"HI\">घोड़े का श्रम ही मुझे द्रवित करता था. यहां तो</span><span lang=\"EN-US\"> </span><span lang=\"HI\">आदमी, आदमी को खींचे जा रहा था. इसे देखकर तो आज भी अंदर तक संवेदना के तंतु खड़-खड़ करने लगते हैं. वैसे</span><span lang=\"EN-US\">, </span><span lang=\"HI\">इस</span><span lang=\"EN-US\"> </span><span lang=\"EN-US\"> </span><span lang=\"HI\">समय तो आदत हो गई है कि रिक्‍शा करूं तो कम से कम जेब से दो पैसे इन लोगों के पास चले जाएं. सो जब मजबूरी</span><span lang=\"EN-US\"> </span><span lang=\"EN-US\"> </span><span lang=\"HI\">होती है</span><span lang=\"EN-US\">, </span><span lang=\"HI\">तो कोशिश इनकी मदद की होती है.</span><span lang=\"EN-US\"> </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">हां </span><span lang=\"HI\">तो मैं कह रहा था कि मैं उसके रिक्‍शे में था. धीमी और मंथर गति से सुबह चेहरे पर ठंडक का हाथ फेर रही थी. वह वैसे</span><span lang=\"EN-US\"> </span><span lang=\"EN-US\"> </span><span lang=\"HI\">ही रिक्‍शा चला रहा था</span><span lang=\"EN-US\">, </span><span lang=\"HI\">जैसे शून्‍य के पार जा रहा हो. जितनी खामोशी उसके भीतर थी</span><span lang=\"EN-US\">, </span><span lang=\"HI\">उतनी ही शरीर में थी. हां</span><span lang=\"EN-US\">, </span><span lang=\"HI\">वह</span><span lang=\"EN-US\"> </span><span lang=\"HI\">चढ़ाव के दौरान उतर गया था. थकान के चलते उससे रिक्‍शे के पैडल नहीं पड़ रहे थे. कुछ दूर चलने के बाद हांफ रहा था</span><span lang=\"EN-US\"> </span><span lang=\"HI\">और मुझे लगा कि उसका शरीर जिंदगी से शिकस्‍त खा रहा है.  </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">मेरे भीतर फिर </span></b><b><span lang=\"EN-US\">\\'</span></b><b><span lang=\"HI\">अस्तित्‍व</span></b><b><span lang=\"EN-US\">\\' </span></b><b><span lang=\"HI\">और </span></b><b><span lang=\"EN-US\">\\'</span></b><b><span lang=\"HI\">जीवन</span></b><b><span lang=\"EN-US\">\\' </span></b><b><span lang=\"HI\">का चिंतन घुलने लगा. </span></b><b><span lang=\"EN-US\"></span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">सच</span><span lang=\"EN-US\">..! </span><span lang=\"HI\">श्रम कितनी खूबसूरत चीज होती है. शारारिक श्रम से सुंदर कौन सी चीज होती होगी</span><span lang=\"EN-US\">? </span><span lang=\"HI\">हम कंप्‍यूटर पर बैठते हैं</span><span lang=\"EN-US\"> </span><span lang=\"EN-US\"> </span><span lang=\"HI\">और क्लिक करते हैं. हम फाइल में सुंदर कलम से अपने अहम अधिकार के हस्‍ताक्षर करते हैं. हम बोलते हैं और शब्‍दों के फूल झड़ते हैं</span><span lang=\"EN-US\">, </span><span lang=\"HI\">हम लिखते हैं और रंगीन सपने रचते हैं. हम जो रचते हैं</span><span lang=\"EN-US\">, </span><span lang=\"HI\">रचाते हैं</span><span lang=\"EN-US\">, </span><span lang=\"HI\">रचवाते हैं</span><span lang=\"EN-US\">, </span><span lang=\"HI\">करवाते हैं</span><span lang=\"EN-US\">, </span><span lang=\"HI\">बोलते हैं और</span><span lang=\"EN-US\"> </span><span lang=\"EN-US\"> </span><span lang=\"HI\">बुलवाते हैं</span><span lang=\"EN-US\">, </span><span lang=\"HI\">लिखते हैं और लिखवाते हैं और इस तरह पैसा कमाते हैं. हम पैसा कमाते हैं और </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">बचाते हैं</span><span lang=\"EN-US\">, </span><span lang=\"HI\">यानी की</span><span lang=\"EN-US\"> </span><span lang=\"EN-US\"> </span><span lang=\"HI\">एक तरह से </span><span lang=\"EN-US\">\\'</span><span lang=\"HI\">जीवन</span><span lang=\"EN-US\">\\' </span><span lang=\"HI\">बचाते हैं. हम बड़े ही महान अस्तित्‍व के लोग हैं क्‍योंकि हमारा </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">बुद्धि की महान अभिव्‍यक्ति</span><span lang=\"EN-US\"> </span><span lang=\"HI\">है. </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">अंदर एक प्रश्‍न उठता है</span><span lang=\"EN-US\">, </span><span lang=\"HI\">क्‍या जैसा हम काम करते हैं वैसा ही हमारा </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">बनता है</span><span lang=\"EN-US\">? </span><span lang=\"HI\">हां दुनिया में अभी तक तो</span><span lang=\"EN-US\"> </span><span lang=\"HI\">यही समझ आया. डॉक्‍टर बड़ा आदमी है वह जीवन बचाता है</span><span lang=\"EN-US\">, </span><span lang=\"HI\">उसका </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">बड़ा है</span><span lang=\"EN-US\">, </span><span lang=\"HI\">इंजीनियर बिल्डिंगें</span><span lang=\"EN-US\">, </span><span lang=\"HI\">पुल और सड़कें</span><span lang=\"EN-US\"> </span><span lang=\"HI\">बनाता है</span><span lang=\"EN-US\">, </span><span lang=\"HI\">कंप्‍यूटर सॉफ्टवेयर बनाता है</span><span lang=\"EN-US\">, </span><span lang=\"HI\">पायलट हवाई जहाज चलाता है</span><span lang=\"EN-US\">, </span><span lang=\"HI\">ड्राइवर</span><span lang=\"EN-US\">, </span><span lang=\"HI\">रेल</span><span lang=\"EN-US\">, </span><span lang=\"HI\">बस</span><span lang=\"EN-US\">, </span><span lang=\"HI\">गाड़ी चलाता है</span><span lang=\"EN-US\">, </span><span lang=\"HI\">लेखक लिखता</span><span lang=\"EN-US\"> </span><span lang=\"HI\">है</span><span lang=\"EN-US\">, </span><span lang=\"HI\">चिंतक चिंतन करता है</span><span lang=\"EN-US\">, </span><span lang=\"HI\">बाबा उपदेश देते हैं</span><span lang=\"EN-US\">, </span><span lang=\"HI\">सामाजिक कार्यकर्ता समाज सेवा करते हैं</span><span lang=\"EN-US\">, </span><span lang=\"HI\">पत्रकार अ‍खबार निकालते हैं</span><span lang=\"EN-US\">, </span><span lang=\"HI\">राजनेता देश और दुनिया चलाते हैं और भी कई सारे लोग कुछ न कुछ करते हैं इसलिए सबके </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">महान हैं.</span><span lang=\"EN-US\"> \\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">महान है इसका मतलब है कि इन्‍होंने जीवन को ज्‍यादा तरीके से बचाया है और जीवन को बचाने के ये लोग</span><span lang=\"EN-US\"> </span><span lang=\"EN-US\"> </span><span lang=\"HI\">बेहतरीन कलाकार हैं.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">मैं रामभरोस को रिक्‍शा चलाते हुए देखता हूं. उसे पसीना आ रहा है और मुझे कबीर याद आ रहे हैं.</span></b><b><span lang=\"EN-US\"> </span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">कबीर जुलाहे थे</span><span lang=\"EN-US\">, </span><span lang=\"HI\">उन्‍होंने अपना </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">बचाने के लिए रेमंड का कपड़ा बनाने की कोशिश की थी क्‍या</span><span lang=\"EN-US\">? </span><span lang=\"HI\">और हां रैदास तो</span><span lang=\"EN-US\"> </span><span lang=\"HI\">जूता सिलते थे</span><span lang=\"EN-US\">, </span><span lang=\"HI\">लेकिन उन्‍होंने अपना </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">बचाने के लिए रिबॉक का शूज बनाने के बारे में सोचा था क्‍या</span><span lang=\"EN-US\">? </span><span lang=\"HI\">नहीं ऐसा</span><span lang=\"EN-US\"> </span><span lang=\"HI\">तो कहीं है नहीं. </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">ओह..! तो वे जीवन जी रहे थे</span></b><b><span lang=\"EN-US\">, </span></b><b><span lang=\"HI\">उसे बचा नहीं रहे थे यानी की उनका अस्तित्‍व था ही नहीं</span></b><b><span lang=\"EN-US\">? </span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">मैंने रामभरोस को फिर देखा</span><span lang=\"EN-US\">, </span><span lang=\"HI\">वह रिक्‍शे पर बैठ गया था और अपने चारों ओर बड़ी-बड़ी बिल्डिंगें देखीं. मैंने सोचा कबीर</span><span lang=\"EN-US\"> </span><span lang=\"HI\">और रैदास दोनों का </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">था ही नहीं</span><span lang=\"EN-US\">, </span><span lang=\"HI\">वे लोग एक तरह से मजदूर थे और मजदूरों का भला कहीं अस्तित्‍व होता है</span><span lang=\"EN-US\">? </span><span lang=\"HI\">उनके पास </span><span lang=\"EN-US\">\\'</span><span lang=\"HI\">जीवन</span><span lang=\"EN-US\">\\' </span><span lang=\"HI\">बचाने के लिए नहीं</span><span lang=\"EN-US\">, </span><span lang=\"HI\">बल्कि </span><span lang=\"EN-US\">\\'</span><span lang=\"HI\">जीने</span><span lang=\"EN-US\">\\' </span><span lang=\"HI\">के लिए होता है.   </span><span lang=\"EN-US\">  </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">मुझे समझ आया कि यह दुनिया तो मजदूरों ने बनाई है. उनका कहां अस्तित्‍व</span><span lang=\"EN-US\">? </span><span lang=\"HI\">वे जीवन जीते हैं उसे बचाते नहीं.</span><span lang=\"EN-US\"> </span><span lang=\"EN-US\"> </span><span lang=\"HI\">मैंने रामभरोस से पूछा</span><span lang=\"EN-US\">--</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">आपकी उम्र कितनी है</span></i><i><span lang=\"EN-US\">? </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"EN-US\">66 </span></i><i><span lang=\"HI\">साल.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">मैं चौंक गया.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">दो बार क्रॉस चेक किया</span></i><i><span lang=\"EN-US\">, </span></i><i><span lang=\"HI\">फिर वही जवाब मिला.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">कब से हैं दिल्‍ली में</span></i><i><span lang=\"EN-US\">? </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"EN-US\">40</span></i><i><span lang=\"HI\"> साल हो गए. </span></i><i><span lang=\"EN-US\">40</span></i><i><span lang=\"HI\"> साल से रिक्‍शा चला रहा हूं.  </span></i><i><span lang=\"EN-US\"></span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">मैं थोड़ा आगे की ओर झुका.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">कितने बच्‍चे हैं आपके</span></i><i><span lang=\"EN-US\">?</span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">चार लड़कियां</span></i><i><span lang=\"EN-US\">, </span></i><i><span lang=\"HI\">और एक लड़का.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">आप इतनी उम्र में भी रिक्‍शा चला रहे हैं</span></i><i><span lang=\"EN-US\">, </span></i><i><span lang=\"HI\">बेटा कमाता नहीं क्‍या</span></i><i><span lang=\"EN-US\">? </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">कमाता है</span></i><i><span lang=\"EN-US\">, </span></i><i><span lang=\"HI\">लेकिन उतना नहीं.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">बीमार हो जाएंगे काका</span></i><i><span lang=\"EN-US\">, </span></i><i><span lang=\"HI\">अब बंद कर दीजिए ये काम.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">वह कुछ बोला नहीं. फिर बोला क्‍या करेंगे अब. बंद और चालू करके.  </span></i><i><span lang=\"EN-US\"></span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">क्‍यों</span></i><i><span lang=\"EN-US\">? </span></i><i><span lang=\"HI\">मैं आश्‍चर्य में पड़ गया.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">हां अब चोला बदलना है. जीने की इच्‍छा नहीं रही.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">मेरे भीतर एक उदासी छा गई</span></i><i><span lang=\"EN-US\">, </span></i><i><span lang=\"HI\">जो चेहरे पर शिकन के रूप में बाहर आई.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">उनसे हुई बाकी बातें मेरे अंदर एक अजीब सा खालीपन भरती गई.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">मैंने आसमान की ओर देखा</span></i><i><span lang=\"EN-US\">, </span></i><i><span lang=\"HI\">और गहरी सांस छोड़ी. आसमान में सुबह की लालिमा थी. सूरज की रौशनी नीले आसमान में</span></i><i><span lang=\"EN-US\"> </span></i><i><span lang=\"EN-US\"> </span></i><i><span lang=\"HI\">फैल रही थी.  </span></i><i><span lang=\"EN-US\"></span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">लेकिन मेरे अंदर अंधेरा हो फैल रहा था.</span></i><i><span lang=\"EN-US\"> </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><i><span lang=\"HI\">मैं इसलिए रिक्‍शे में नहीं बैठता..! </span></i><i><span lang=\"EN-US\">  </span></i></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">ऊफ..! दिल्‍ली की चमचमाती सड़कों पर पिछले </span><span lang=\"EN-US\">40</span><span lang=\"HI\"> साल से रिक्‍शा चलाने वाले </span><span lang=\"EN-US\">66</span><span lang=\"HI\"> साल के रामभरोस पासवान चोला</span><span lang=\"EN-US\"> </span><span lang=\"HI\">बदलना चाहते हैं. न जीवन के प्रति कोई आस है और न अस्तित्‍व के प्रति कोई मोह रह गया है. खुदके होने की उन्‍हें कोई</span><span lang=\"EN-US\"> </span><span lang=\"EN-US\"> </span><span lang=\"HI\">खुशी नहीं और न इस समाज और व्‍यवस्‍था के. पूछने पर कहते हैं- नाती पोते सब देख लिए. चार लड़कियां और एक</span><span lang=\"EN-US\"> </span><span lang=\"HI\">लड़का है. पोते को बीए कराने तक रिक्‍शा खींच रहे हैं. अब जीना नहीं चाहते. बैठते हैं तो दम फूलता है और रिक्‍शा चलाते</span><span lang=\"EN-US\"> </span><span lang=\"EN-US\"> </span><span lang=\"HI\">हैं</span><span lang=\"EN-US\">, </span><span lang=\"HI\">तो सांसें लय में चलती है. विश्राम के भीतर से </span><span lang=\"EN-US\">\\'</span><span lang=\"HI\">राम</span><span lang=\"EN-US\">\\' </span><span lang=\"HI\">गायब है और रिक्‍शे की थकान में सांसों को </span><span lang=\"EN-US\">\\'</span><span lang=\"HI\">विश्राम</span><span lang=\"EN-US\">\\' </span><span lang=\"HI\">मिलता है.</span><span lang=\"EN-US\"> </span><span lang=\"EN-US\"> </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">सोचने लगा</span><span lang=\"EN-US\">, </span><span lang=\"HI\">बिहार के सीतामढ़ी जिले से दिल्‍ली आए रामभरोस को क्‍या किसी </span><span lang=\"EN-US\">\\'</span><span lang=\"HI\">पासवान</span><span lang=\"EN-US\">\\' </span><span lang=\"HI\">का भरोसा नहीं मिला कि वे</span><span lang=\"EN-US\"> </span><span lang=\"HI\">खुदको पापी मानते हैं. वे रिक्‍शा चलाने को मजबूर हैं. उनके साथ वाले </span><span lang=\"EN-US\">50-55</span><span lang=\"HI\"> में ही व्‍यवस्‍था से </span><span lang=\"EN-US\">\\'</span><span lang=\"HI\">जीवन</span><span lang=\"EN-US\">\\' </span><span lang=\"HI\">और</span><span lang=\"EN-US\"> \\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">दोनों हार गए. उनका जीवन शिकस्‍त खाता गया और निराशा के बादल गहराकर एक दिन बरसे और गल चुकी</span><span lang=\"EN-US\"> </span><span lang=\"HI\">देह व्‍यवस्‍था के किसी कोने में बह गई.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">ओह.! रामभरोस अच्‍छे कलाकार नहीं हैं. वे</span></b><b><span lang=\"HI\"> </span></b><b><span lang=\"HI\">जीवन नहीं बचा पाए.</span></b><b><span lang=\"EN-US\"> </span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">रिक्‍शे से उतरकर </span><span lang=\"EN-US\">30</span><span lang=\"HI\"> की जगह </span><span lang=\"EN-US\">50</span><span lang=\"HI\"> दिए और एक तस्‍वीर खींची. उस जिंदगी को कैद कर लिया</span><span lang=\"EN-US\">, </span><span lang=\"HI\">जो देह से आजाद होना</span><span lang=\"EN-US\"> </span><span lang=\"HI\">चाहती है. चोला बदलना चाहती है. मन में सवाल उठा</span><span lang=\"EN-US\">, </span><span lang=\"HI\">क्‍या देश के किसान चोला तो नहीं ही बदल रहे...</span><span lang=\"EN-US\">? </span><span lang=\"HI\">ये मृत्‍य का</span><span lang=\"EN-US\"> </span><span lang=\"HI\">वरण देह की आजादी की इच्‍छा है</span><span lang=\"EN-US\">, </span><span lang=\"HI\">या निराशा के गहरे अंधकार में मन से जीवन जीने की इच्‍छा के बुझ जाने का संकेत.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">वे नये चोले की आस में पुराना चोला बदलना चाहते हैं इसलिए मृत्‍यु चाहते हैं. लेकिन आत्‍महत्‍याएं भूमिकाएं बनाती हैं</span><span lang=\"EN-US\"> </span><span lang=\"EN-US\"> </span><span lang=\"HI\">और प्रस्‍तावनाएं गढ़ती हैं. हरे-भरे किसान फसल से ज्‍यादा सूख गए और खाली हो गए. खाली आदमी खुद से एक खुशी</span><span lang=\"EN-US\"> </span><span lang=\"EN-US\"> </span><span lang=\"HI\">चुनता है</span><span lang=\"EN-US\">, </span><span lang=\"HI\">जिसमें न अस्तित्‍व होता है न जीवन. व्‍यवस्‍था निचोड़ती है</span><span lang=\"EN-US\">, </span><span lang=\"HI\">फिर जीवन को बचाने पर मजबूर करती है और एक</span><span lang=\"EN-US\"> </span><span lang=\"HI\">दिन अस्तित्‍व को लेकर मोहभंग कर देती है.</span><span lang=\"EN-US\"> </span><span lang=\"HI\">क्‍या आत्‍महत्‍या होती हैं</span><span lang=\"EN-US\">, </span><span lang=\"HI\">या करवाई जाती है</span><span lang=\"EN-US\">, </span><span lang=\"HI\">इसलिए हत्‍या होती है</span><span lang=\"EN-US\">, </span><span lang=\"HI\">क्‍या उसका कोई वरण नहीं होता</span><span lang=\"EN-US\">? </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">ऊफ! आपाधापी और संघर्ष के बीच जिंदगी शिकस्‍त हो रही है. शिकस्‍त जीवन पर निराशा के बादल साथ लाती है. नोन</span><span lang=\"EN-US\"> </span><span lang=\"HI\">तेल लकड़ी की चिंता</span><span lang=\"EN-US\">, </span><span lang=\"HI\">अंतिम चिंता से ज्‍यादा खतरनाक है. उसमें जलते आदमी का कोई समाज नहीं होता और होता है</span><span lang=\"EN-US\">, </span><span lang=\"HI\">तो</span><span lang=\"EN-US\"> </span><span lang=\"HI\">उसे उसके उस समाज में होने का कोई अहसास नहीं होता. </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"EN-US\">\\'</span><span lang=\"HI\">जीवन</span><span lang=\"EN-US\">\\' </span><span lang=\"HI\">से ज्‍यादा </span><span lang=\"EN-US\">\\'</span><span lang=\"HI\">अस्तित्‍व</span><span lang=\"EN-US\">\\' </span><span lang=\"HI\">को बचाने की कला ज्‍यादा बड़ी है</span><span lang=\"EN-US\"> </span><span lang=\"HI\">क्‍योंकि उसमें आत्‍मा और मन का र्इंधन बहुत लगता है. सांसे जितनी ली नहीं जाती</span><span lang=\"EN-US\">, </span><span lang=\"HI\">उतनी खर्च होती रहती है और एक</span><span lang=\"EN-US\"> </span><span lang=\"HI\">दिन भीतर सबकुछ खाली हो जाता है. यहां न तो ज्‍यादा कमाई है और न ही कोई उसकी कोई आस.</span><span lang=\"EN-US\"> </span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><b><span lang=\"HI\">ऊफ..! मेरे चोला माटी के राम.</span></b><b><span lang=\"EN-US\"> </span></b></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">तो क्‍या मृत्‍यु नये जीवन की आस का वरण है</span><span lang=\"EN-US\">?</span><span lang=\"HI\"> रामभरोस तुम्‍हारे जीवन के अंधेरे में आत्‍महत्‍या सवेरा कर रही है. </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"separator\" style=\"clear:both;text-align:center;\"><a href=\"http://4.bp.blogspot.com/-yMqvy7ktKx0/VdfXRKG_NsI/AAAAAAAAJdM/KFk_l8JJr7A/s1600/216658_1031889851904_7695_n.jpg\" style=\"clear:right;float:right;margin-bottom:1em;margin-left:1em;\"><img border=\"0\" height=\"176\" src=\"http://4.bp.blogspot.com/-yMqvy7ktKx0/VdfXRKG_NsI/AAAAAAAAJdM/KFk_l8JJr7A/s200/216658_1031889851904_7695_n.jpg\" width=\"200\" /></a></div><br /><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">रामभरोस </span><span lang=\"EN-US\">50</span><span lang=\"HI\"> का नोट लेकर कुछ नहीं बोलता. </span><span lang=\"EN-US\">20 </span><span lang=\"HI\">रुपये लौटाता है</span><span lang=\"EN-US\">, </span><span lang=\"HI\">मैं मना कर देता हूं. वह आगे बढ़ जाता है. पैदल-पैदल अपनी उम्‍मीद खींचते हुए. देह से अलग</span><span lang=\"EN-US\">, </span><span lang=\"HI\">जीवन</span><span lang=\"EN-US\"> </span><span lang=\"HI\">से पृथक. </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">मैं राम भरोस के </span><span lang=\"EN-US\">\\'</span><span lang=\"HI\">चोले</span><span lang=\"EN-US\">\\' </span><span lang=\"HI\">को दूर तक जाता देखता हूं. और खुद से ही बुदबुदाता हूं. </span><span lang=\"EN-US\"></span></div><div class=\"MsoNormal\" style=\"margin:0 0 .0001pt 1cm;text-align:justify;\"><br /></div><div class=\"MsoNormal\" style=\"margin:0 0 .0001pt 1cm;text-align:justify;\"></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"HI\">रामभरोस तुम्‍हारे राम कौन</span><span lang=\"EN-US\"> </span><span lang=\"EN-US\"> </span><span lang=\"HI\">हैं</span><span lang=\"EN-US\">? </span><span lang=\"HI\">तुम्‍हें किस राम का भरोसा है</span><span lang=\"EN-US\">? </span></div><div class=\"MsoNormal\" style=\"margin:0 0 .0001pt 1cm;text-align:justify;\"><span lang=\"EN-US\">_____________________</span><br /><div class=\"txt\" style=\"background-color:white;font-family:\\'Myriad Pro\\', Helvetica, Arial, sans-serif;font-size:13px;line-height:20px;margin:0 0 .0001pt .5in;padding:0;\"><div style=\"margin:0;padding:0;text-align:right;\"><div style=\"margin:0;padding:0;\"><div style=\"margin:0;padding:0;text-align:left;\"><b style=\"color:#010101;font-size:14.666666984558px;margin:0;padding:0;\"><span style=\"font-family:Arial, Helvetica, sans-serif;margin:0;padding:0;\"><i style=\"margin:0;padding:0;\">सारंग उपाध्याय</i></span></b></div></div></div><div style=\"margin:0;padding:0;text-align:right;\"><div style=\"margin:0;padding:0;text-align:left;\"><span style=\"color:#010101;margin:0;padding:0;\"><span style=\"font-family:Arial, Helvetica, sans-serif;font-size:14.666666984558px;margin:0;padding:0;\"><i style=\"margin:0;padding:0;\">उप समाचार संपादक</i></span></span></div></div><div style=\"margin:0;padding:0;text-align:right;\"><div style=\"margin:0;padding:0;text-align:left;\"><span style=\"font-family:Arial, Helvetica, sans-serif;margin:0;padding:0;\"><i style=\"margin:0;padding:0;\"><span style=\"color:#010101;margin:0;padding:0;\"><span style=\"font-size:14.666666984558px;margin:0;padding:0;\"> </span></span><span style=\"color:#010101;font-size:11pt;margin:0;padding:0;\">Network18</span><span style=\"color:#010101;font-size:11pt;margin:0;padding:0;\">khabar.ibnlive.in.com,</span><span style=\"color:#010101;font-size:11pt;margin:0;padding:0;\">New Delhi</span></i></span></div></div></div><div class=\"txt\" style=\"background-color:white;font-family:\\'Myriad Pro\\', Helvetica, Arial, sans-serif;font-size:13px;line-height:20px;margin:0 0 .0001pt .5in;padding:0;\"><div style=\"margin:0;padding:0;text-align:right;\"><div style=\"margin:0;padding:0;text-align:left;\"><span style=\"color:#010101;font-family:Arial, Helvetica, sans-serif;font-size:11pt;margin:0;padding:0;\"><i style=\"margin:0;padding:0;\"> <a href=\"mailto:sonu.upadhyay@gmail.com\" style=\"color:#585858;margin:0;padding:0;text-decoration:none;\">sonu.upadhyay@gmail.com</a></i></span></div></div></div></div></div>"
<https://samalochan.com/%E0%A4%B9%E0%A4%B8%E0%A5%8D%E0%A4%A4%E0%A4%95%E0%A5%8D%E0%A4%B7%E0%A5%87%E0%A4%AA-%E0%A4%A4%E0%A5%81%E0%A4%AE%E0%A5%8D%E0%A4%B9%E0%A5%87%E0%A4%82-%E0%A4%95%E0%A4%BF%E0%A4%B8%E0%A4%95%E0%A4%BE/>